Държавен вестник, бр. 57, 2009 г., стр. 31

Б Р О Й  57
Д Ъ Р Ж А В Е Н   В Е С Т Н И К
С Т Р .  31
§ 2. В Наредбата за криптографската сигур-
ност на класифицираната информация, приета
с Постановление № 263 на Министерския съвет
от 2003 г. (обн., ДВ, бр. 102 от 2003 г.; изм., бр. 44
от  2008 г.), в чл. 23 се създава ал. 5:
“(5) Организационните единици по чл. 4 и 5
от Наредбата за дейността по организирането и
осъществяването на електронните комуника-
ции и криптографската сигурност на служебна-
та кореспонденция, обменяна по електронни
комуникационни канали между организацион-
ните единици в Република България и задгра-
ничните є представителства не сключват спо-
разумение по ал. 1.”
§ 3. В Наредбата за задължителните общи
условия за сигурност на автоматизираните ин-
формационни системи или мрежи, в които се
създава, обработва, съхранява и пренася класи-
фицирана информация, приета с Постановле-
ние № 99 на Министерския съвет от 2003 г. (обн.,
ДВ, бр. 46 от  2003 г.; изм., бр. 44 от 2008 г.), в
чл. 22 се създава ал. 5:
“(5) Организационните единици по чл. 4 и 5
от Наредбата за дейността по организирането и
осъществяването на електронните комуника-
ции и криптографската сигурност на служебна-
та кореспонденция, обменяна по електронни
комуникационни канали между организацион-
ните единици в Република България и задгра-
ничните є представителства не сключват спо-
разумение по ал. 1.”
Министър-председател: Сергей Станишев
За главен секретар на Министерския съвет:
Веселин Даков
НАРЕДБА
за дейността по организирането и осъществя-
ването на електронните комуникации и крип-
тографската сигурност на служебната корес-
понденция, обменяна по електронни комуни-
кационни канали между организационните
единици в Република България и задгранич-
ните є представителства
Г л а в а  п ъ р в а
ОБЩИ ПОЛОЖЕНИЯ
Чл. 1. Наредбата урежда дейността по орга-
низирането и осъществяването на електронни-
те комуникации и криптографската сигурност
на служебната кореспонденция, обменяна по
електронни комуникационни канали между
организационните единици (ОЕ) в Република
България и задграничните є представителства.
Г л а в а  в т о р а
ЕДИННА ЗАЩИТЕНА КОМУНИКАЦИ-
ОННО-ИНФОРМАЦИОННА СИСТЕМА
(ЕЗКИС) И ЕДИННА КРИПТОГРАФСКА
МРЕЖА (ЕКМ)
Чл. 2. (1) За осъществяване на дейността по
чл. 1 Държавна агенция “Национална сигур-
ност” (ДАНС):
1. организира, изгражда, експлоатира, обс-
лужва и развива ЕЗКИС за електронни комуни-
кации и обмен на служебна кореспонденция
между ОЕ в Република България и задгранич-
ните є представителства със следните функции:
а) осигуряване на своевременен и надежден
информационен обмен в непрекъснат деноно-
щен режим с централизирано администриране;
б) осигуряване на комуникационната сигур-
ност на електронните комуникационни канали
за гарантиране на конфиденциалността, интег-
ритета и достъпността на обменяната служеб-
на кореспонденция; надеждна идентификация
и автентикация на изпращача и получателя;
в) осигуряване и резервираност на комуни-
кационните канали;
г) осигуряване на отчетност и потвърждава-
не на получаването на обменяните съобщения,
съдържащи служебна кореспонденция;
2. организира, изгражда, въвежда в експло-
атация и/или експлоатира и развива ЕКМ за
обмен на класифицирана информация между ОЕ
в Република България и задграничните є пред-
ставителства със следните функции:
а) обезпечаване на криптографската сигур-
ност на обменяната служебна кореспонденция,
съдържаща национална или чуждестранна кла-
сифицирана информация, в непрекъснат дено-
нощен режим с криптографски средства, одоб-
рени в съответствие с Наредбата за крипто-
графската сигурност на класифицираната ин-
формация (НКСКИ), приета с Постановление
№ 263 на Министерския съвет от 2003 г. (обн.,
ДВ,  бр. 102 от 2003 г.; изм., бр. 44 от 2008 г.);
б) осигуряване на автономността на отдел-
ните криптографски направления;
в) криптографска обработка, регистриране,
размножаване, съхраняване, разпределяне и
предоставяне на обменяната класифицирана
информация в съответствие с изискванията на
Закона за защита на класифицираната инфор-
мация (ЗЗКИ) и Правилника за прилагане на
ЗЗКИ (ППЗЗКИ), приет с Постановление № 276
на Министерския съвет от 2002 г. (обн., ДВ, бр.
115 от 2002 г.; изм. и доп., бр. 22 от 2003 г., бр. 6
от 2004 г., бр. 56 от 2006 г., бр. 84 от 2007 г., бр.
44 и 91 от 2008 г. и бр. 7 от 2009 г.).
(2) Единната защитена комуникационно-
информационна система използва за преносна
среда различни комуникационни канали и те-
лекомуникационни услуги, в т.ч. и такива, кои-
то са осигурени от Министерството на външни-
те работи (МВнР) или други организационни
единици.
(3) Чрез ЕЗКИС и ЕКМ може да се обменя
чуждестранна некласифицирана и/или класифи-
цирана информация, получена чрез точки на
представяне в Република България или задгра-
ничните є представителства на мрежи за защи-
тен електронен обмен на информация на Евро-
пейския съюз, НАТО и други международни
организации и държави.